Source: http://docplayer.fi/1883926-Neuvolaikaisten-lasten-suun-terveyden-edistaminen.html
Timestamp: 2017-08-17 11:59:47+00:00
Document Index: 23616236

Matched Legal Cases: ['kko ', 'kko ', 'kko ', 'kko ', 'kko ', 'kko ']

NEUVOLAIKÄISTEN LASTEN SUUN TERVEYDEN EDISTÄMINEN - PDF
Download "NEUVOLAIKÄISTEN LASTEN SUUN TERVEYDEN EDISTÄMINEN"
1 NEUVOLAIKÄISTEN LASTEN SUUN TERVEYDEN EDISTÄMINEN OPAS NEUVOLOILLE
3 2 SISÄLTÖ 1 JOHDANTO 3 2 ODOTTAVA PERHE Bakteeritartunta Ksylitolin käyttö 4 3 LAPSEN SUUN HOITO Maitohampaiden kehitys ja puhkeaminen Yleistä suun hoidosta ja ravinnosta Lapsen sairastuessa Hammastapaturmat 8 4 ERI IKÄKAUSIEN ERITYISPIIRTEET vuotias lapsi vuotias lapsi vuotias lapsi 10 LÄHTEET 11
4 3 1 JOHDANTO Tämä opas on tehty neuvolan ja suun terveydenhuollon yhteistyön helpottamiseksi ja lisäämiseksi. Eri paikkakunnilla on erilaisia käytäntöjä mm. hammashoitoon kutsumisessa. Uskomme, että eri toimijoiden yhteistyöllä parannetaan lasta odottavien perheiden ja lasten terveysneuvonnan ja terveystarkastusten suunnitelmallista, tasoltaan yhtenäistä ja väestön tarpeet huomioon ottavaa toteuttamista maan eri osissa. Suun terveys on osa yleisterveyttä, jolle luodaan pohja jo odotusaikana. Sen edistämiseen tarvitaan lapsen huoltajien, suun terveydenhuollon ja neuvolan yhteistyötä. Keinot suun terveyden ylläpitämiseen ovat yksinkertaisia ja arkipäiväisiä. Niistä on hyvä muistuttaa jokaisella neuvolakäynnillä. Alle kouluiässä voidaan puuttua useimpiin lapsen terveyttä ja hyvinvointia vaarantaviin tekijöihin ja vahvistaa lapsen ja perheen terveen elämän edellytyksiä. Neuvolan henkilökunta tapaa lapsen monta kertaa, jolloin suun terveyttä uhkaavien riskitekijöiden havaitseminen on mahdollista. Yhteisenä tavoitteenamme on varhaisella puuttumisella ehkäistä suun sairauksia ja vähentää terveyseroja. Voimavaralähtöisessä terveydenedistämistyössä pyritään edistämään yksilöiden, yhteisöjen ja organisaatioiden osallistumista tavoitteena omaan elämään vaikuttavien tekijöiden tunnistaminen ja hallitseminen. Yksilöihin kohdistuvan terveysneuvonnan lisäksi voidaan kehittää vertaistuen mahdollistavaa ryhmäneuvontaa. Ryhmätoiminta antaa mahdollisuuden jakaa kokemuksia muiden samanlaisessa elämäntilanteessa olevien kanssa ja mahdollistaa vertaistuen ja uusien sosiaalisten verkostojen syntymisen. Ryhmätoimintaa voidaan järjestää myös moniammatillisesti, esimerkiksi neuvolan, suun terveydenhuollon ja ravitsemuksen asiantuntijan yhteistyönä. Terveysongelmat ovat usein polarisoituneet tietyille ryhmille, jolloin myös riski suun sairauksiin on kohonnut. Osa hammashoitopeloista kärsivistä vanhemmista, maahanmuuttajaperheistä sekä moniongelmaisista perheistä voi tarvita erityistä tukea lasten suun terveyden säilyttämisessä. Lisäksi suun sairauksien riski voi olla kohonnut lapsilla, joilla on jokin krooninen sairaus, toistuvia infektioita, säännöllinen lääkitys tai kehitysvamma. Vastuu lapsen suun terveydestä on vanhemmilla.
5 4 2 ODOTTAVA PERHE Hyvät tavat ja tottumukset säilyvät läpi elämän, kun ne luodaan varhaisessa vaiheessa. Odotusaika on otollinen hetki saada tietoa oman tulevan lapsen terveyden ylläpidosta. Odottavien perheiden suun terveysneuvonta antaa vanhemmille tietoa siitä, miten he voivat omalla käyttäytymisellään säilyttää lapsen suun terveenä. Tavoitteet: Vanhempien suu ja hampaat ovat terveet ennen lapsen syntymää. Lapsen huonoa suun terveyttä ennakoi se, että vanhemmilla on runsaasti hoitamattomia reikiä hampaissa tai hampaiden harjaus on epäsäännöllistä. Vanhemmat tietävät, että hampaiden reikiintyminen on tarttuva tauti, joka tarttuu vanhemmilta lapselle hampaiden puhkeamisen aikoihin syljen välityksellä. Vanhemmat tietävät, että vanhempien ravinto, terveys ja suun hoitotottumukset periytyvät lapselle. Odotusaikana aloitettu koko perheen suun hoito, puhdistustottumukset, terveellinen ruokailu ja vanhempien hyvä esimerkki ovat tärkeitä, sillä vanhempien hyvät tavat ja tottumukset luovat perustan lapsen terveystottumuksille ja suun hyvinvoinnille. Vanhemmat ohjataan neuvolasta suun terveystarkastukseen, jos suussa on hoidon tarvetta tai edellisestä tarkastuksesta on kulunut vuosia. Kaikkia ensimmäistä lastaan odottavia vanhempia kehotetaan tilaamaan aika suun terveysneuvontaan ja hoidon tarpeen arviointiin. 2.1 Bakteeritartunta Hampaiden reikiintyminen ja iensairaudet ovat bakteerien aiheuttamia suusairauksia. Bakteerit tarttuvat sylkikontaktin välityksellä. Vältetään bakteerikannan siirtämistä lapselle. Lusikan ja tutin nuolaisu tai suulle suukottelu siirtävät vanhempien suusta bakteerikannan lapsen suuhun. Vanhempien hampaat ovat kunnossa. Säännöllinen hammashoito. Vanhempien oma suuhygienia. Hampaiden harjaus kaksi kertaa päivässä, välien puhdistusta unohtamatta. Mallina toimiminen myös lapselle. Tartuntaa edesauttaa lapsen sokeripitoinen ravinto. Tartuntaa voidaan ehkäistä vanhempien ja lapsen säännöllisellä ksylitolin käytöllä ainakin lapsen kolmeen ikävuoteen saakka 2.2 Ksylitolin käyttö Ksylitolin käytöllä voidaan ehkäistä kariesbakteeritartuntaa ja vähentää hampaiden reikiintymistä. Ksylitoli katkaisee syömisen jälkeen syntyvän happohyökkäyksen. Vanhempien ksylitolin käytön lapsen hampaiden puhkeamisen aikoihin on ns. äiti lapsi tutkimuksessa todettu ehkäisevän lapsen kariesbakteeritartuntaa (Söderling ym. 2000). Täysksylitolituotteessa makeutusaineena on käytetty
6 5 ainoastaan ksylitolia, jolloin ainesosaluettelossa ksylitolin pitoisuus painoprosentteina on noin 65. Myös diabeetikot voivat käyttää ksylitolia happohyökkäyksen katkaisuun. Suosittelemme ksylitolin käyttöä aterioiden jälkeen 3 5 kertaa päivässä. Vuorokausiannokseksi suositellaan 5 grammaa ksylitolia, 5 minuutin pureskelu/imeskelyaika kerrallaan riittää. Tuotteiden ksylitolipitoisuudet vaihtelevat (taulukko 1). Taulukko 1. Tuotteiden ksylitolipitoisuudet sekä suositeltavat annosmäärät Ksylitoli paino Ksylitolia / % pala Tuote Täysksylitolipuruku mit Xylident Spearmint 66 1g 5 Xylident Piparminttu 66 1g 5 Xylident piparminttu, spearmint, hedelmä 66 1g 5 Xylident tervalaku, salmiakki, eucamenthol 66 1g 5 Xylident greippivanilja, mansikkasitruuna 66 1g 5 Xylident jääsitruuna, mentolomena, spearmeloni, minttupersikka 66 1g 5 Xylident Pikku Kakkonen 77 1g 5 Xylident Ice Menthol 77 1g 5 Tyrkish Peber Freeze 66 1g 5 Salmiakki 66 1g 5 Ässä Mix 66 1g 5 Jenkki Professional mansikka & vanilja 65 0,83g 6 Jenkki Professional fresh orange & spearmint 65 0,83g 6 Jenkki Professional fresh mint 65 0,83g 6 Jenkki Professional tutti frutti 65 0,83g 6 Jenkki Professional Smile white fruits 65 1g 5 Täysksylitolipastillit Pikku Kakkonen Päärynä 90 0,55g 9 Sekoitemakeutetut ksylitolipurukumit Jenkki Classic peppermint 35 0,52g 10 Jenkki Classic spearmint 35 0,52g 10 Jenkki Classic salmiac 35 0,52g 10 Jenkki Classic white mint 35 0,52g 10 Jenkki Classic sweet mint 35 0,52g 10 Jenkki Classic caramel mint 35 0,52g 10 Jenkki Classic fruit mix 35 0,52g 10 Jenkki Classic mint mix 35 0,52g 10 Jenkki Classic tuttifrutti & pink grapefruit 35 0,52g 10 Palaa / 5 g ksylitolia Pepsodent Tuttifrutti 35 Pepsodent Actifresh 35 Pepsodent ActiFreshFruit 32 Pepsodent ActiLemonMint 35 Sekoitemakeutetut ksylitolipastillit Läkerol Dents pastillit (useita makuja) 50 0,67 8 Läkeröl Dents Koulupastilli 50 1,25g 4
7 6 3 LAPSEN SUUN HOITO 3.1 Maitohampaiden kehitys ja puhkeaminen Lapsen maitohampaiston kehittyminen alkaa suun epiteelin paksunnoksina jo 5 6 viikon ikäisellä alkiolla. Maitohampaiden kiilteen ja hammasluun kovakudosmuodostus alkaa sikiön ollessa 3 4 kk:n ikäinen. Ensimmäinen maitohammas puhkeaa suuhun 4 11 kk välillä ja 3 vuotiaaksi mennessä lapsella on suussaan 20 maitohammasta, 10 yläleuassa ja 10 alaleuassa. Ensimmäiset pysyvät hampaat, ns. kuutoset, alkavat mineralisoitua leukaluiden sisällä lapsen ollessa puolivuotias. Lähde: Pepsodent. Lapsen hampaiden hoito. Hampaan puhjetessa esiintyviä oireita: ruokahaluttomuus lisääntynyt syljeneritys kutina arkuus turvotus Oireita voi helpottaa jääkaapissa viilennettävällä pururenkaalla, jota vauva voi pureskella tai vauvahammasharjalla, jolla voi harjata kutisevia ikeniä. 3.2 Yleistä suun hoidosta ja ravinnosta Lapsen ravinto ja suunhoitotottumukset muotoutuvat ensimmäisinä vuosina, ja niihin vaikuttavat voimakkaasti perheen tavat. Hampaiden harjaus aamuin illoin fluorihammastahnalla on hyvän suunhoidon perusta. Vastuu lapsen suun ja hampaiden hoidosta on vanhemmilla. Säännöllinen
8 7 ateriointi ja napostelun välttäminen on hyvä oppia jo varhaislapsuudessa. Jokainen ateria ja välipala aiheuttaa hampaistossa puoli tuntia kestävän happohyökkäyksen, joten välipalat ja juomakerrat mukaan lukien ateriointikertoja tulisi olla vuorokaudessa vain 5 6. Vesi on lapselle turvallinen janojuoma. Jokaisen aterian päätteeksi suositellaan joko ksylitolipastillia tai purukumia Makeisten, ylimääräisten välipalojen sekä sokerin ja muiden makeiden tuotteiden antamista on hyvä välttää mahdollisimman pitkään. Pieni lapsi ei osaa kaivata mitään sellaista, mitä hän ei ole koskaan saanut. Alla olevasta taulukosta (taulukko 2) selviää joidenkin ruoka aineiden sisältämä ns. piilosokeri sokeripaloina ja sokerina/100g. Taulukko 2. Ruoka aineiden sisältämä piilosokeri ruoka aine sakkaroosia/100g sokeripaloina sokereita yht./100g aamiaismuro keskiarvo, sokeroitu 12,0g 4,6 14,4g appelsiini, kuorittu 3,6g 1,4 8,9g appelsiinimarmeladi 51,2g 19,7 53,2g appelsiinitäysmehu 4,0g 1,5 10,0g banaani, kuorittu 6,4g 2,5 13,5g hedelmähillo 28,2g 10,8 32,3g jäätelöpuikko kerma, suklaakuorrute 21,9g 8,4 27,0g karamellit 37,4g 14,4 53,5g kasvirasvajäätelö 10,0g 3,8 16,1g keksi, keskiarvo 14,4g 5,5 19,6g kermajäätelö 12,0g 4,6 17,3g makeat virvoitusjuomat 9,1g 3,5 9,1g marja /hedelmäjogurtti rasvaa 2% 12,0g 4,6 15,1g marmeladi, marjoista 19,0g 7,3 46,6g mysli, keskiarvo 11,4g 4,4 17,5g marja /hedelmäjogurtti rasvaton, keskiarvo 5,3g 2 14,2g omena kotimainen, kuorittu 2,8g 1.1 8,2g sekamehu laimennettu, sokeroitu 8,6g 3,3 13,9g sinappi 7,6g 2,9 14,1g suklaa, keskiarvo 42,3g ,9g tomaattiketsuppi 11,1g ,2g täytekeksi, keskiarvo 22,1g 8,5 25,3g Lähde: Kansanterveyslaitos, ravitsemusyksikkö. Fineli. Elintarvikkeiden koostumustietokanta. Versio 4. Helsinki 2004.
9 8 3.3 Lapsen sairastuessa Annettujen hoito ohjeiden noudattaminen on tärkeää. Astmapotilaiden kohonnut kariesriski johtuu hoidossa käytettävistä inhaloitavista kortikosterodeista, jotka sisältävät laktoosia. Kariesriskiä voidaan vähentää siten, että harjataan hampaat fluorihammastahnalla juuri ennen lääkkeen ottoa, sylkäistään hammastahna pois huuhtomatta hampaita ja lääkkeen ottamisen jälkeen huuhdellaan suu vedellä ja lopuksi otetaan täysksylitolipurukumi tai pastilli. 3.4 Hammastapaturmat Lapsille sattuu hammastapaturmia arjen tilanteissa. Hammas voi lohjeta, siirtyä paikaltaan tai irrota kokonaan. Hammashoitolaan pitää ottaa yhteys heti, jos suussa on ommeltavia haavoja, hampaan reuna on terävä tai pysyvä hammas on irronnut. Irronnut hammas etsitään, laitetaan puhdistamattomana esimerkiksi maitotilkkaan kuivumisen estämiseksi ja hakeudutaan hammashoitolaan mahdollisimman pian. Tapaturmaisesti irronnutta maitohammasta ei istuteta takaisin. 4 ERI IKÄKAUSIEN ERITYISPIIRTEET vuotias lapsi Vastuu lapsen suun terveydestä on vanhemmilla. Lapsen hampaiden puhdistus aloitetaan heti, kun ensimmäinen maitohammas puhkeaa. Hampaat harjataan aamuin illoin pehmeällä hammasharjalla. Fuorihammastahnan käyttö aloitetaan ensimmäisen maitohampaan puhjettua. Lasten fluorihammastahnaa laitetaan hammasharjalle sipaisu. Suun terveydenhuoltohenkilöstö ohjaa yksilöllisiin, tavoitteiden mukaisiin suun hoitotottumuksiin ja antaa käytännön harjausopetusta vanhemmille. Ksylitolin käyttö voidaan aloittaa lapsen ollessa 1,5 vuotias. Pienillä lapsilla plakki yläetuhampaiden ulkopinnoilla on merkki olosuhteista, joissa kariesta voi kehittyä. Terveydenhoitaja tarkastaa lapsen yläetuhampaiden puhtauden nostamalla ylähuulta. Jos näkyvää plakkia on runsaasti, se ei tarkoita, että vain hampaiden harjauksessa on epäkohtia. Seuraavissa tapauksissa on syytä lähettää lapsi tarkastukseen hammashoitolaan. Lapsen ensimmäinen hammas ei ole puhjennut 18 kk:n ikään mennessä. Lapsen kasvojen ja suun alueella on epäsymmetrioita tai muita poikkeavuuksia. Lapsen etuhampaiden pinnoille on kertynyt runsaasti näkyvää bakteeripeitettä eli plakkia, joka on merkki huonoista terveystottumuksista. Plakin voi havaita nostamalla lapsen huulta. Huoltaja ei ole muistanut varata lapselle aikaa suun terveystarkastukseen suositusten mukaisesti.
10 9 Imemistottumukset ja tutin käyttö Tieto imetyksen terveyshyödyistä sekä lapselle että äidille on vahvistunut. Imetys vaikuttaa positiivisesti myös leukojen kasvuun, suun alueen lihaksiston kehittymiseen sekä purentaan. Lapsilla on yksilöllinen imemisen tarve, joka alkaa vähentyä noin kuuden kuukauden ikäisenä. Sen jälkeen tuttia on hyvä käyttää mahdollisimman vähän, ja rajoittaa sen käyttö ainoastaan lohtutilanteisiin ja nukahtamiseen. Tiheä ja pitkittynyt tutin käyttö voi aiheuttaa purentavirheitä ja hampaiden reikiintymistä. Helpointa on luopua, ennen kuin tarve muuttuu tavaksi. Imemistarpeen tyydyttäminen ja rintaruokinnan korvaaminen TUTTI Imemistarpeen tyydyttäminen. Kaikki eivät välttämättä tarvitse tuttia. Helpompi vierottaa tutista kuin sormen imemisestä. TUTTIPULLO Korvaa rintaruokintaa. Tyydyttää imemistarvetta Lapsen luontainen imemisentarve vähenee 6 9 kk ikäisenä. Tutin ja tuttipullon käyttöä vähennetään. Tuttipullo korvataan nokkamukilla tai mukilla. Tutti on käytössä enää vain esim. nukahtamistilanteissa. Tuttipullosta luovutaan n. yhden vuoden ikäisenä, jolloin lapsi alkaa totutella perheen SÄÄNNÖLLISEEN ruokailurytmiin. Yösyötöt jäävät pois ja lapsella on jo hampaita. Maito /vellipullolla nukuttamisesta luovutaan myös. Pystytään ehkäisemään maito/mehupullokariesta ja korvatulehduksia. Ei mehua tuttipulloon! Tutista luovutaan viimeistään kahteen ikävuoteen mennessä. Näin estetään avopurennan kehittyminen. Myös sormien imeminen voi aiheuttaa purentavirheitä. Sormea parempi vaihtoehto on anatominen tutti, joka on kehitetty ehkäisemään purentavirheitä. Lapsi on helpompi vieroittaa tutista kuin sormesta Avopurenta Lähde:
11 vuotias lapsi Maitohampaissa reiät etenevät nopeasti. Siksi lapsen hampaiden terveyttä tulee seurata säännöllisesti ja puuttua tarvittaessa seuraaviin asioihin: epäsäännöllinen ruokailu, runsaat välipalat ja makean napostelu, makeiden juomien kulutus. Tehostetun neuvonnan ja hoitoon ohjauksen tarve arvioidaan myös lapsella, jolla on todettu yleissairaus ja sen lääkitys sekä toistuvat infektiosairaudet vuotias lapsi Lapsen ensimmäiset pysyvät hampaat alkavat puhjeta tässä iässä. Vanhemmille korostetaan ja opastetaan erityisesti ensimmäisten pysyvien poskihampaiden puhdistamista. Hammasharjan on oltava pehmeä ja riittävän pieni. Vanhemmat harjaavat lapsen hampaat aamuin illoin. Fluorihammastahnaa laitetaan harjaan lapsen pikkusormenpään kokoinen nokare. Lapsi voi jo käyttää aikuisten perushammastahnaa. Lapsi tarvitsee edelleen vanhempien apua suun, ja erityisesti kuutoshampaiden puhdistuksessa.
12 11 LÄHTEET Asetus neuvolatoiminnasta, koulu ja opiskeluterveydenhuollosta sekä lasten ja nuorten ehkäisevästä suun terveydenhuollosta. Työryhmän muistio. Sosiaali ja terveysministeriön selvityksiä 2008:37. Kansanterveyslaitos, ravitsemusyksikkö. Fineli. Elintarvikkeiden koostumustietokanta. Versio 4. Helsinki Kuopion, Turun ja Vantaan suun terveydenhuollon ohjeistukset lasten ja nuorten suun hoidosta Lahden suun terveydenhuollon neuvolaikäisen hoitoprosessi Pepsodent. Lapsen hampaiden hoito. Esite. Valokuvat: Lahden kaupungin sosiaali ja terveystoimiala. Leena Mäenpää (Stadia Helsingin amk, shg opinnäytetyö, tietoa 0 3 vuotiaan suun hoidosta) (Stadia Helsingin amk. shg opinnäytetyö, satukirja) (Tietoa odottavan perheen ja neuvolaikäisen suun terveydenhoidosta) (Tietoa ksylitolista) (Tietoa ksylitolista) Terveyden edistämisen pientyöryhmä Terveyden ja hyvinvoinnin laitos Suhat, suun terveydenhuollon kehittämishanke 2009 Työryhmä: Raija Sipilä, puheenjohtaja Anne Mari Aaltonen Irma Arpalahti Virve Forsström Pirkko Koskela Kukka Maaria Leivonen Satu Spets Happonen Heli Yli Knuuttila